《春日云溪即事二首》
宋代·郭印

乞得筋骸伴老农，一丘春兴有谁同。
禽声路入笙簧里，花色人行锦绣中。
薙草养兰修故事，凿渠引水著新功。
羲和叱驭应难挽，愁见颠狂柳絮风。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。